misikeke tonsi

jan tonsi mute li ante e sijelo ona kepeken misikeke.  ona li ken meli anu mije e jan, li ante e sijelo lukin.

 misikeke mije 
link=https://en.wikipedia.org/wiki/File:Depo-testosterone_200_mg_ml_crop.jpg|thumb|210x210px|poki telo pi misikeke mije
misikeke tonsi mije li ken mije e jan. ona li ken ko anu telo. ona li ko la jan li ko e selo ona. ona li telo la ona li insa e ona kepeken palisa misikeke. 

misikeke mije li ante e kalama mu jan, li linja e selo. ona li ken ante e pilin.

 misikeke meli 
misikeke tonsi meli li ken meli e jan. misikeke meli pi nasin tu li lon. nasin wan li ken pini e ijo mije. ni li misikeke kiwen, li ken moku.

nasin ante li meli e sijelo jan. ni li ken kiwen anu telo. ona li kiwen la jan li moku e ona. ona li telo la ona li insa e ona kepeken palisa misikeke.

misikeke meli li suli e nena mama sinpin, e nena monsi, li suwi e selo. ona li ken lili e linja sinpin anpa. ona li ante ala e kalama mu. ona li ken ante e pilin.

kulupu:misikeke
kulupu:tonsi